OpenLLM-France/wikimedia huggingface dataset:
# Aliança per a la Democràcia i les Reformes

Aliança per a la Democràcia i les Reformes fou una coalició política de la República de Moldàvia formada després de les eleccions legislatives moldaves de 1998. Era formada per la Convenció Demòcrata de Moldàvia (26 diputats), pel Moviment per una Moldàvia Pròspera i Democràtica (24 diputats), i Partit de Forces Democràtiques (11 diputats).
Es va formar com a resultat de negociacions complexes i va ser el primer govern de coalició en la història de Moldàvia. El govern de l'ADR va incloure representants de tots els partits polítics de la coalició. L'ADR va tenir tres primers ministres. L'activitat del segon govern d'Ion Ciubuc (22 de maig de 1998- 1 de febrer de 1999), del govern interí de Serafim Urechean (5-17 de febrer de 1999), i del govern d'Ion Sturza (19 de febrer-9 de novembre 1999) es van caracteritzar per la inestabilitat política crònica, el que va impedir un programa de reformes coherent. La política exterior es va caracteritzar per una dualitat de pertànyer a la Comunitat d'Estats Independents i els passos cap a un acostament amb Europa occidental.
The Christian Democratic Popular Front voted with the Communist Party for the dismissal of the Alliance government on November 9, 1999. El Front Popular Democristià va votar amb el Partit dels Comunistes de la República de Moldàvia la destitució del govern de l'Aliança el 9 de novembre de 1999. Els desacords que van aparèixer dins de l'Aliança per la Democràcia i les Reformes van causar un cert grau de descontentament amb la distribució d'escons, i això va conduir a la seva desintegració i a la victòria aclaparadora del Partit dels Comunistes a les eleccions legislatives moldaves de 2001.
# Al-Hasma

Al-Hasma és un jaciment arqueològic de la regió d'Abyan, al Iemen, prop del port de Shukra o Shuqra, a la part oriental de la ciutat. Fou descobert per habitants locals el 1999 quan van trobar als camps ceràmiques intactes de color groc. Va ser excavada per iemenites del 2000 al 2006 i s'hi va descobrir una important necròpolis amb diverses tombes, ceràmiques, i diversos elements funeraris. La necròpolis estava a la vora de la mar; l'arquitectura presenta caràcter propi diferent d'altres necròpolis en altres llocs. La major part de les tombes són col·lectives i va ser usada entre el segle i i el IV. Segurament es tractava d'un port pesquer.

## Referències

* ↑ Arbach, Mounir; Rémy Crassard. «L'Arabie du Sud antique vue de l'intérieur : », Chroniques yéménites», 18-03-2009. [Consulta: 31 octubre 2010].
# Alburquerque

* No s'ha de confondre amb Albuquerque.
Alburquerque és un municipi de la província de Badajoz, a la comunitat autònoma d'Extremadura. El nom d'Alburquerque té dues probables etimologies: d'origen llatí (Albus querqus, 'alzina blanca'); o d'origen àrab (Abu-al-Qurq, 'país de sureres'). És un topònim molt estès per Amèrica i Filipines. Sent especial la relació d'agermanament que existeix amb la ciutat nord-americana d'Albuquerque, amb successius contactes entre ambdues.

## Història

La vila d'Alburquerque conserva un ric llegat històric, fonamentalment de l'edat mitjana, tot i que estudis arqueològics daten el seu origen com a població important en època àrab, o fins i tot anterior, en els anys de la dominació romana d'Hispània.

### Edat mitjana

Els monuments més característics que s'hi conserven són els de l'edat mitjana. El seu centre històric està coronat per l'inexpugnable Castell de Luna (el conestable Álvaro de Luna y Jarana en va ser un dels seus propietaris); existeix una muralla que l'envolta en la seva major part; o el barri gòtic-jueu, anomenat Villa Adentro, en el que es conserven nombroses cases amb llindes ogivals construïdes abans de l'expulsió dels jueus d'Espanya el 1492.

### Guerres amb Portugal

La història d'Alburquerque està lligada a les guerres amb el Regne de Portugal, pel que la seva població, en l'antiguitat, va estar sotmesa als esdeveniments de les successives conteses. Va tenir períodes de despoblament, d'anorreament i de mortaldat masculina. Tot i així es va repoblar successivament al llarg dels anys, i amb nous repoblaments s'establia una comunitat estable i enfortida.

### Conquesta americana

En l'època de la colonització d'Amèrica i Filipines, molts alburquerquenys van participar en la conquesta, amb diferent sort. Alguns pocs d'ells van tornar enriquits, però la majoria no van tornar. Segons Navarro del Castillo, Alburquerque contribuïa amb 96 persones a la conquesta americana i filipina. En la conquesta i refundació de Caracas assistia un tal Juan Castaño, qui a més havia participat en la fundació de les ciutats veneçolanes d'El Tocuyo i La Borburata. D'altra banda, en la conquesta del Perú va participar el famós capità Juan Ruiz de Arce, qui a més va escriure una crònica dels fets esdevinguts durant la captura de l'Inca Atahualpa i la descripció del llarg viatge que els soldats de Francisco Pizarro van fer des de Cajamarca fins a Cuzco.

## Personatges cèlebres

* Isabel Gemio (periodista).
* Luis Landero (escriptor).

## Vegeu també

* Castell d'Alburquerque

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Alfred Deakin

Alfred Deakin (3 d'agost de 1856 - 7 d'octubre de 1919) va ser un polític australià, primer ministre d'Austràlia en tres ocasions. Va néixer el 3 d'agost de 1856, en Melbourne i va morir a la mateixa ciutat el 6 d'octubre de 1919. Va estudiar lleis en la Universitat de Melbourne i més tard es va convertir en periodista per a la publicació The Age.
Va ser triat per al Parlament de Victòria en 1878 i dos anys més tard va ser reelegit, va arribar a ser ministre d'Obres Públiques, sotssecretari de Justícia i secretari en cap del president de govern de Victòria entre 1886 i 1890.

## Referències

* ↑ «Biography - Alfred Deakin» (en anglès). [Consulta: 22 febrer 2015].
# Alfred Dahlqvist

Alfred Dahlqvist (Bräcke, 13 de maig de 1914 - 21 d'octubre de 1983) va ser un esquiador de fons suec que va competir durant les dècades de 1930 i 1940.
En el seu palmarès destaca una medalla de plata al Campionat del Món d'esquí nòrdic de 1938. El 1941 hi guanyà tres medalles, però aquest no és considerat oficial per estar limitada la presència de competidors. Aquell mateix 1941 va ser condecorat amb la Svenska Dagbladets guldmedalj.

## Referències

* ↑ Resultats al Campionat del món d'esquí nòrdic (alemany)
* ↑ Bragdmedaljörer 1925–1953. Svenska Dagbladet
# Alerta a París

Alerta a París (títol original: Alerte à Paris !) és un telefilm francès dirigit per Charlotte Brandström i difós l'any 2006. Ha estat doblada al català.

## Argument

Després d'una vaga dels escombriaires, París és de mica en mica envaïda per les rates. Les persones mossegades per les rates desenvolupen una malaltia desconeguda. A París les rates comencen a ensenyorir-se dels carrers. El govern promet que prendrà mesures dràstiques, però pot ser que arribin massa tarda. Els científics que estudien aquesta malaltia descobreixen que les rates han estat genèticament modificades. A l'hospital on treballa Laurence Renoux arriben les primeres víctimes de les rates, que sofreixen un virus desconegut. En aquesta situació, Laurence coneix a Alex, el fill d'un home que treballa en una empresa de desinfecció i va ser atacat per una rata. Tots dos hauran de treballar a contra-rellotge per evitar una gran epidèmia a la ciutat.

## Repartiment

* Claire Borotra: Laurence Renoux
* Thierry Neuvic: Alex Cirelli
* Clara Le Corre: Lola Renoux
* Philippe Morier-Genoud: Paul Cirelli
* Saïda Jawad: Aïcha
* David Brécourt: Jacques Cortot
* Aladin Reibel: Renaud Berard
* Jean-Yves Chilot: L'intern a Urgències
* Albert Goldberg: Max

## Al voltant de la pel·lícula

* Remake del telefilm alemany Ratten - Sie werden dich kriegen!), dirigida per Jörg Lühdorff l'any 2001.
* Entre els diferents films de terror escenificant rates, destacar Willard, dirigit per Daniel Mann l'any 1971, així com el seu remake homònim, Willard, dirigida per Glen Morgan l'any 2003.
* Premi del gran públic al Festival de ficció TV de Sant-Tropez 2006

## Referències

* ↑ «ésAdir > Filmoteca: pel·lícules > Alerta a París». [Consulta: 15 febrer 2019].
* ↑ AlloCine. «Alerte à Paris !». [Consulta: 15 febrer 2019].
* ↑ «Crític DevilDead».
# Aleró

«Aleró» té aquests significats:
Viccionari
* Aleró (nàutica), cadascuna de les plataformes adjacents al pont de comandament que es construeixen a ambdues bandes.
* Aleró (aeronàutica), cadascuna de les superfícies de control i comandament situades en els extrems de les ales dels avions.
* Aleró (automòbil), part de la carrosseria destinada a millorar l'adherència i l'estabilitat del vehicle.
# Alsodes montanus

Alsodes montanus és una espècie de granota que viu a Xile i, possiblement també, a l'Argentina.
Està amenaçada d'extinció per la pèrdua del seu hàbitat natural.

## Bibliografia

* Veloso, A. & Núñez, H. 2004. Alsodes montanus. Llista Vermella d'Espècies Amenaçades de la UICN 2006. Accedit a 17 de gener de 2008.
# Alsodes vanzolinii

Alsodes vanzolinii és una espècie de granota que viu a Xile.
Està amenaçada d'extinció per la pèrdua del seu hàbitat natural.

## Bibliografia

* Veloso, A., Núñez, H. & Ortiz, J.C. 2004. Alsodes vanzolinii. Llista Vermella d'Espècies Amenaçades de la UICN 2006. Accedit a 17 de gener de 2008.
# Alsodes verrucosus

Alsodes verrucosus és una espècie de granota que viu a Xile i, possiblement també, a l'Argentina.
Està amenaçada d'extinció per la pèrdua del seu hàbitat natural.

## Referències

* 1 2 IUCN «Alsodes verrucosus: IUCN SSC Amphibian Specialist Group: The IUCN Red List of Threatened Species 2019: e.T56321A79811666» (en anglès). The IUCN Red List of Threatened Species 2019, 28-09-2017. DOI: 10.2305/iucn.uk.2019-1.rlts.t56321a79811666.en..
# Alex Bodry

Alex Bodry (Dudelange, 3 d'octubre de 1958) és un advocat i polític luxemburguès.

## Biografia

Bodry va viure en la seva ciutat natal des de la infància. Procedeix d'una família de tradició socialista -el seu avi Jean Fohrmann, va ser membre de la Cambra de Diputats i alcalde, activista sindical, membre de l'Alta Autoritat de la CECA i la seva tia Marthe Bigelbach-Fohrmann, va ser membre socialista de la Cambra entre el 1974 i el 1979-, Bodry va entrar al LSAP amb 15 anys. Després dels seus estudis secundaris al Liceu de nois d'Esch-sur-Alzette, va estudiar dret a la Universitat de la Sorbona (París I) on es va graduar i es va exercir d'advocat a Luxemburg. Ni els seus estudis universitaris, ni la seva activitat professional com advocat va tallar els seus llaços amb la seva ciutat natal a la qual continua profundament unit.
Elegit el 1982 com a regidor local a l'edat de solament vint-i-tres anys va romandre en el consell municipal fins a 1989 quan es va unir al Govern. Paral·lelament al seu treball local, Alex Bodry va començar una carrera política nacional que el va portar el 1984 a convertir-se en un membre de la Cambra de Diputats on ha estat elegit -fins ara- en quatre ocasions.
Després d'haver estat ministre des de 1989 fins a 1999 en diversos ministeris (Medi Ambient, organització de Comunicació, Energia, Defensa, i força pública), es va convertir en alcalde de Dudenlange després de les eleccions del 2004.
Al mateix any de 2004 Alex Bodry es va convertir en president del Partit dels Treballadors Socialista de Luxemburg (LSAP). També exerceix el càrrec de vicepresident del grup parlamentari socialista des d'aleshores. A més a més, ell és membre de la presidència del Partit Socialista Europeu (PSE).
Actualment és president honorari de la Federació Luxemburguesa d'Atletisme, de la que va ser president nacional del 2001 fins al 2010. El 2007 va ser elegit vicepresident de l'Associació d'Atletisme dels Petits Estats d'Europa (AASSE). Com a jurista és també l'autor de diverses llibres sobre lleis, incloent un llibre de referència en el procediment administratiu no contenciós.

## Referències

* ↑ «Les présidents du LSAP depuis 1945». PST de Luxemburg. Arxivat de l'original el 2009-05-04. [Consulta: 16 octubre 2015].
* ↑ «Important meetings for MAAA in Monaco». Times of Malta, 01-07-2007 [Consulta: 16 octubre 2015].
# Alex Boegschoten

Alex Boegschoten (Hilversum, 15 de juliol de 1956) és un waterpolista neerlandès, ja retirat, que va competir durant la dècada de 1970.
El 1976 va prendre part en els Jocs Olímpics d'Estiu de Montreal, on guanyà la medalla de bronze en la competició del waterpolo.

## Referències

* ↑ «Olympedia – Alex Boegschoten». [Consulta: 10 desembre 2023].
# Aljucén

Aljucén és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Aljubarrota

Aljubarrota és una freguesia portuguesa del concelho d'Alcobaça, amb 47,95 km² d'àrea i 6.639 habitants (2011). El 14 d'agost de 1385 es va lliurar en els seus voltants la batalla d'Aljubarrota, entre tropes portugueses i castellanes.
L'actual freguesia es va constituir en 2013, amb la fusió de les freguesias de Prazeres de Aljubarrota i São Vicente de Aljubarrota.

## Referències

* ↑ Diário da República, 1.
# André Poppe

André Poppe (Sint-Niklaas, Flandes Oriental, 4 de novembre de 1943) va ser un ciclista belga que fou professional entre 1966 i 1972.

## Palmarès
### Resultats al Tour de França

* 1968. 14è de la classificació general
* 1969. 33è de la classificació general
* 1970. 54è de la classificació general
* 1972. Fora de control (7a etapa)

### Resultats al Giro d'Itàlia

* 1971. 68è de la classificació general
* 1972. 40è de la classificació general

### Resultats a la Volta a Espanya

* 1970. 19è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# André Pieyre de Mandiargues

André Pieyre de Mandiargues (París, 1909 - 1991) fou un escriptor surrealista francès. Obtingué el Premi Goncourt per la seva novel·la La Marge el 1967; novel·la que fou portada al cimena el 1976.

## Llista de les obres
### Poesia

* Dans les années sordides, 1943
* Hedera ou la persistance de l'amour pendant une rêverie, 1945
* Les Incongruités monumentales, 1948
* Astyanax, 1957
* Cartolines et dédicaces, 1960
* L'Âge de craie, 1961
* La Nuit l'amour, 1961
* Astyanax, 1964
* Le Point où j'en suis, 1964
* Larmes de Généraux, 1965
* Jacinthes, 1967
* Ruisseau des solitudes, 1968
* Le Lièvre de la lune, 1970.
* Chapeaugaga ovvero Academic Micmac, 1970
* Croiseur noir, 1972
* L'Ivre Œil, 1979
* Sept Jardins fantastiques, 1983
* Cuevas blues, 1986
* Carrare, 1987
* Passage de l'Égyptienne, 1987
* Écriture ineffable, 1988
* Les Portes de craie, 1989
* Les Variations citadines, 1992
* Gris de perle, 1993
* L'Âge de craie, 2009
* Écriture ineffable, 2009

### Narrativa curta

* Le Musée noir, 1946
* Soleil des loups, 1951
* Feu de braise, 1959
* La Marée, 1962
* Sabine, 1963
* Porte dévergondée, 1965
* Le Marronnier, 1968
* La Nuit de mil neuf cent quatorze, 1971
* Mascarets, 1971
* Sous la lame, 1976
* Le Deuil des roses, 1983
* Récits érotiques et fantastiques, 2009

### Novel·la

* Marbre, 1953
* L'Anglais décrit dans le château fermé (amb el pseudònim Pierre Morion), 1953
* Le Lis de mer, 1956
* La Motocyclette, 1963
* La Marge (premi Goncourt), 1967
* Tout disparaîtra, 1987
* Monsieur Mouton, 1995

### Teatre

* Isabella Morra, 1973
* La Nuit séculaire, 1979
* Arsène et Cléopâtre, 1981

### Assaig

* Les Masques de Léonor Fini, fotografies d'André Ostier, 1951
* Les Monstres de Bomarzo, fotografies de Glasberg, 1957
* Le Cadran lunaire, 1958
* Le Belvédère, 1958
* Sugaï, 1960
* Deuxième Belvédère, 1962
* Les Corps illuminés, fotografies de Frédéric Barzilay, 1965
* Beylamour, 1965
* Critiquettes, 1967
* Troisième Belvédère, 1971
* Bona l'amour et la peinture, 1971
* Arcimboldo le merveilleux, 1977
* Le Trésor cruel de Hans Bellmer, 1979
* Aimer Michaux, 1983
* Quatrième Belvédère, 1995
* Ultime Belvédère, 2002

## Referències

* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.
# André Bloch

André Bloch és el nom dels següents personatges:
* André Bloch (1873-1960), compositor francès
* André Bloch (1893-1948), matemàtic francès
# Anadarko

Anadarko (pawnee: Kirikuúrukstuʾ, Kírikurukstu,) és una ciutat dels Estats Units a l'estat d'Oklahoma. Segons el cens del 2000 tenia 6.645 habitants.

## Demografia

Segons el cens del 2000, Anadarko tenia 6.645 habitants, 2.387 habitatges, i 1.656 famílies. La densitat de població era de 361,9 habitants per km².
Dels 2.387 habitatges en un 36,3% hi vivien nens de menys de 18 anys, en un 43,6% hi vivien parelles casades, en un 20,2% dones solteres, i en un 30,6% no eren unitats familiars. En el 27,1% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,32.
Per edats la població es repartia de la següent manera: un 32,6% tenia menys de 18 anys, un 9,3% entre 18 i 24, un 25,8% entre 25 i 44, un 18,8% de 45 a 60 i un 13,5% 65 anys o més.
L'edat mediana era de 32 anys. Per cada 100 dones de 18 o més anys hi havia 81,3 homes.
La renda mediana per habitatge era de 24.035 $ i la renda mediana per família de 27.633 $. Els homes tenien una renda mediana de 26.063 $ mentre que les dones 17.666 $. La renda per capita de la població era de 12.062 $. Entorn del 23,3% de les famílies i el 28,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «AISRI Dictionary Database Search--prototype version. "River", Southband Pawnee». American Indian Studies Research Institute. [Consulta: 26 maig 2012].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anadarko». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Anadarko». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Anadelphia

Anadelphia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Anadelphia afzeliana (Rendle) Stapf
* Anadelphia arrecta (Stapf) Stapf
* Anadelphia bigeniculata Clayton
* Anadelphia chevalieri Reznik
* Anadelphia funerea (Jacq.-Fél.) Clayton
* Anadelphia hamata Stapf
* Anadelphia leptocoma (Trin.) Pilg.
* Anadelphia liebigiana H. Scholz
* Anadelphia lomaensis (A. Camus) Jacq.-Fél.
* Anadelphia longifolia Stapf
* Anadelphia macrochaeta (Stapf) Clayton
* Anadelphia polychaeta Clayton
* Anadelphia pubiglumis Stapf
* Anadelphia pumila Jacq.-Fél.
* Anadelphia scyphofera Clayton
* Anadelphia tenuifolia Stapf
* Anadelphia trepidaria (Stapf) Stapf
* Anadelphia trichaeta (Reznik) Clayton
* Anadelphia triseta Reznik
* Anadelphia trispiculata Stapf
* Anadelphia virgata Hack.
# Alt Sassandra

L'Alt Sassandra és una de les 31 regions de Costa d'Ivori. Està situada al centre-oest del país i juntament amb la regió de Marahoué conforma el Districte de Sassandra-Marahoué que té com a capital la ciutat de Daloa, que també és la capital de l'Alt Sassandra i la tercera ciutat en població després d'Abidjan i de Bouaké. Segons el pre-cens del 2015, la regió de l'Alt Sassandra tenia 1.4300.960 habitants i té una superfície de 15.200 km². El grup majoritari de l'Alt Sassandra són els bétés.

## Situació geogràfica i regions veïnes

L'Alt Sassandra està situada a l'oest del centre-sud de Costa d'Ivori. La seva capital, Daloa, està a 141 km a l'oest de Yamoussoukro, la capital del país, a 106 km a l'est de Duékoué i a 138 km de Soubré.
Les regions veïnes de l'Alt Sasssandra són les de Tonkpi i de Guémon a l'oest, les de Nawa i Gôh al sud, la de Marahoué a l'est i les de Béré i Worodougou al nord.

## Subdivisió administrativa

La regió de l'Alt Sassandra està subdividida en els següents departaments i municipis:
* Departament de Daloa - 591.633 habitants (2015)
** Bédiala - 81.193
** Gonaté - 36.938
** Daloa - 319.427
** Gadouan - 57.470
** Gboguhé - 58.103
** Zaïbo - 38.502
* Deparatment d'Issia - 327.901 habitants
** Boguedia - 20.943
** Iboguhé - 41.768
** Issia - 85.727
** Nahio - 27.034
** Namane - 41.177
** Saïoua - 86.423
** Tapeguia - 24.829
* Departament de Vavoua - 400.912 habitants
** Bazra-Nattis - 39.218
** Danano - 31.384
** Dania - 77.295
** Ketro-Bassam - 24.934
** Séitifla - 93.430
** Vavoua - 134.651
* Departament de Zoukogbeu - 110.514 habitants
* Domangbeu - 9.530
* Gregbeu - 18.487
* Guessabou - 36.302
* Zoukougbeu - 46.195

## Infraestructures i transports

Les dues carreteres més destacades de la regió són la A6, que uneix Daloa amb Yamoussoukro i Duékoué (d'est a oest) i la A5 que la uneix amb Séguéla i Soubré (de nord a sud).

## Cultura

Els Bétés són els membres del grup ètnic majoritari de l'Alt Sassandra.

## Referències

* ↑ «Regions of Côte d'Ivoire». Statoids. [Consulta: 5 octubre 2015].
* 1 2 «Côte d'Ivioire: administrative units, extended». GEOHIVE. [Consulta: 5 octubre 2015].
* 1 2 «Daloa-Soubré al googlemaps». google. [Consulta: 5 octubre 2015].
* ↑ «Marahoué». Assemblée des Régions et Districts de Côte d'Ivoire. Arxivat de l'original el 2016-06-04. [Consulta: 2 octubre 2015].
# Anegundi

Anegundi fou un principat zamindari de l'Índia que va existir fins al 1799 com a estat feudal i fins al 1889 com a zamindari. Avui es troba a Karnataka, districte de Koppal.
L'estat es va originar en Vijayanagar, que al segle XVI es va enfrontar amb el Sultanat de Bijapur i Golconda que el van derrotar (1565) i van destruir la capital (avui Hampi) i finalment i després esdevingué feudatari de l'Imperi Mogol al que va pagar tribut fins al segle XVIII. El 1749 fou ocupat pels marathes però la família governant s'hi va mantenir com feudataris, i el 1775 va caure en mans d'Haydar Ali del Regne de Mysore que també va deixar el govern local en mans de la família Anegundi. El 1786 Tipu Sultan el va annexionar; quan va morir el 1799 en els reajustaments territorials que van seguir el territori va passar al nizam de l'Estat de Hyderabad (1824) excepte les terres de la comarca de Tungabhadra que van passar a domini britànic. En compensació el govern britànic va pagar una compensació a l'antiga dinastia en forma de pensió anual, fins al 1889 quan no es va poder determinar l'hereu legítim. La família Anegundi encara existeix. L'hereu de Vijayanagar, Krishnadevaraya, fill de Raja Achyuthadevaraya i Rani Chandrakantha Devi, viu a Anegundi on encara són propietaris del Palau d'Anegundi, l'Anjanadhri Parvatha, el temple Durga i el Pampa Sarovar, i presideixen les cerimònies religioses i els festivals tant a Hampi com a Anegundi.
Anegundi és suposadament el rei de les mones de Kishkinda del Ramayana, i es troba a només 5 km d'Hampi. A la rodalia hi ha la muntasnya d'Anjanadri lloc de naixement del déu mona Hanuman, i la muntanya Rishimuka de la que parla el Ramayana. Anegundi es troba a la riba nord del Tungabhadra i inclou el temple d'Huchappayana matha, Pampa Sarovara, Aramane (un palau en ruïnes), el temple Ranganatha, Kamal Mahal, i Navabrindavan.

## Referències

* Connexions reials
* Llista de governants i genealogia d'Henry Soszynski, Brisbane (AUS)